
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС

ДОКЛАДНА  ЗАПИСКА

ОТ

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: 

1. Даване на предварително съгласие на основание чл. 29, ал. 1 от ЗОЗЗ за изработване на проект за изменение на ПУП-ПР за кв.5 по плана на кв. Сарафово, гр. Бургас в обхвата на ПИ с ид. 07079.820.1421 и част от ПИ с ид. 07079.820.914, изменение на ПУП-ПУР за обслужваща улица "Ангел Димитров" от о.т.208е-о.т.208б-о.т.208а-о.т.209-о.т.210 до участъка северно от кв.74 по плана на кв. Сарафово /бивша м-ст "Манастирското" по недействаща КВС на землището на кв. Сарафово/ и ПУП-ПР за ПИ с ид. 07079.820.1118, засягащи ПИ с идентификатор 07079.820.1118 - общинска частна собственост, земеделска територия, с НТП: друг вид поземлен имот без определено стопанско предназначение.
2. Одобряване на проект за изменение на ПУП-ПР за кв.5 по плана на кв. Сарафово, гр. Бургас в обхвата на ПИ с ид. 07079.820.1421 и част от ПИ с ид. 07079.820.914, изменение на ПУП-ПУР за обслужваща улица "Ангел Димитров" от о.т.208е-о.т.208б-о.т.208а-о.т.209-о.т.210 до участъка северно от кв.74 по плана на кв. Сарафово /бивша м-ст "Манастирското" по недействаща КВС на землището на кв. Сарафово/ и ПУП-ПР за ПИ с ид. 07079.820.1118.

УВАЖАЕМИ ОБЩИНСКИ СЪВЕТНИЦИ,
Моля на основание чл.73, ал.6 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас на насроченото за 26.08.2025г. заседание на Общински съвет да бъде разгледана настоящата докладна записка, като мотивите за това са свързани с неотложното реализиране на втори вход-изход към кв. Сарафово, което ще доведе до значително оптимизиране на комуникационно-транспортната система на гр. Бургас. 
С развитието на град Бургас, се увеличава и населението на всички квартали на територията му, развиват се нови зони и територии, което обуславя и развитие на уличната мрежа. Жителите на кв. Сарафово, гр. Бургас са предприели инициатива и направили подписка за изграждане на втори вход-изход на квартала към републикански път I-9 “Бургас-Слънчев бряг“. С оглед на развитието на квартала като жилищна и туристическа дестинация се налага осигуряване на транспортна обезпеченост на зоните, в които е започнало интензивно строителство.

Предвид горното на основание чл.138 и чл.139, ал.1 от ЗУТ, във връзка с изискванията на чл.169 от ЗУТ е изготвено Техническо задание за проектиране за обект: НОВИ ПЪТНИ ВРЪЗКИ ЗА ВХОД-ИЗХОД НА КВ.САРАФОВО,  ГР.БУРГАС  С РЕПУБЛИКАНСКИ ПЪТ I-9  ПРИ О.Т. 208А И ПРИ О.Т. 14-О.Т.54, КВ.САРАФОВО: УЧАСТЪК 1 - пътна връзка за вход-изход на кв.Сарафово,  гр.Бургас  с републикански път I-9  при о.т. 208а /ул.Ангел Димитров/; УЧАСТЪК 2 - пътна връзка за вход-изход на кв.Сарафово,  гр.Бургас  с републикански път I-9 между о.т. 14 и о.т.54 /ул.Ангел Димитров/, във фази:  А.  Градоустройство  – КТП, ПУП-ПУР; Б. Технически  инвестиционен проект. Техническото задание е разгледано на заседание на Общински експертен съвет по устройство на територията, проведено на 07.12.2023 год. С решение, обективирано в Протокол № 22/07.12.2023 год. по т.23 от дневния ред, ОЕСУТ е изразил положително становище по заданието.

След започнато обследване и извършени предпроектни проучвания е изготвен технически проект за реализиране на нов вход-изход към трасе на републикански път I-9 “Бургас-Слънчев бряг“, при местност „Манастирското“, съгласно уличната регулация на кв. Сарафово гр. Бургас при улица „Ангел Димитров“ – главна улица IV – клас. 

С реализиране на транспортната връзка ще се облекчи интензивността на движение на единственият към момента достъп до квартала от кръгово кръстовище при о.т.1 по плана на кв. Сарафово, гр. Бургас.

Новото транспортно обслужване на кв. Сарафово ще се осъществява еднопосочно в посока Бургас – Поморие от общ вход-изход при поземлен имот с идентификатор 07079.820.1118 – общинска частна собственост съгласно АЧОС № 10371/03.01.2024 год.; земеделска територия; друг вид поземлен имот без определено стопанско предназначение. Новото кръстовище се привързва към съществуващата улична мрежа на квартала при о.т.210 по ул. „Ангел Димитров“, чрез нова обслужваща улица с габарит 12.00 м. 

Създаването на градоустройствена основа за реализирането на геометричното решение съгласно КТП на проекта налага изменение на част от действащата регулация на кв.5, кв. „Сарафово“, гр. Бургас – в обхвата на ПИ с идентификатор 07079.820.1421 и част от ПИ с идентификатор 07079.820.914, изменение на уличнорегулационните линии на обслужваща улица „Ангел Димитров“ по ПУП-ПУР за разширението на кв. Сарафово, в обхвата на част от ПИ с идентификатор 07079.820.1117, и урегулиране на територията на ПИ с идентификатор 07079.820.1118, който към настоящия момент е извън действащите регулационни граници на кв. Сарафово, но попада в предвиденото разширение на населеното място, съгласно предвижданията на ОУП на гр. Бургас. 
Кв. 5 е обособен с действащия регулационен план на кв. Сарафово, одобрен със Заповед № 1491/15.10.1992 год. на Кмета на Община Бургас. В последствие със Заповед № 1484/23.07.2007 год. на Зам.-кмета на Община Бургас е одобрено разделянето на УПИ III, кв.5 на няколко нови УПИ – УПИ III-133, УПИ IV-136, УПИ V-132, УПИ VI-общ., УПИ VII, VIII-134. С Решение № 655/09.07.2008 год. на Административен съд Бургас, заповедта е отменена в частта отнасяща се за УПИ V-132, УПИ VI-общ. и УПИ VII – за изолационна зеленина. Предмет на настоящия ПУП е територията предвидена за изолационна зеленина, а именно ПИ с идентификатор 07079.820.1421 – общинска публична собственост; урбанизирана територия; за второстепенна улица, тъй като в тази си част, кв. 5 граничи с път I-9 „Бургас – Слънчев бряг“, а видно от извадката от действащия план за регулация, крайната регулационна линия на квартала не е съобразена с габарита на път I-9, отразен в действащата КККР като ПИ с идентификатор 07079.1.933 – държавна публична собственост; територия на транспорта; за път от републиканската пътна мрежа.

Междувременно с Решение № 29-34/18.12.2009 год. на Общински съвет Бургас е одобрен и ПУП-ПУР за разширението на кв. „Сарафово“ – бивши масиви 14 и 15, местности „Овошките“ и „Манастирското“, с който се предвиждат нови обслужващи улици и се обособяват квартали от № 70 до № 82. Видно от извадката от действащ план за регулация, територията на ПИ с идентификатор 07079.820.1118 попада извън одобрената регулация на квартала, което налага настоящото му урегулиране.

Със Заповед  № 308/10.02.2015 год. на Директор Дирекция „Строителство“ при Община Бургас, е одобрен проект за изменение на ПУП-ПРЗ за УПИ VIII-134, кв.5 и на ПУП-ПУР на обслужваща улица от о.т.208 до о.т.99, с който се променя източната уличнорегулационна граница на УПИ VIII и се обособява ново обръщало, като част от улична регулация с о.т.208а-о.т.208б-о.т.208в-о.т.208д-о.т.208е. Улицата с обръщалото съответства, но не е идентична на ПИ с идентификатор 07079.820.914 – общинска публична собственост; урбанизирана територия; за второстепенна улица.

Съгласно ОУП на гр. Бургас, одобрен с Решение № 51-1/21.07.2011 год. на Общински съвет Бургас, територията предмет на проектиране попада в: 

- устройствена зона 1/Ок - Устройствена зона за рекреационни дейности. В границите им с изключение на морските плажове се допуска изграждане на: курортни обекти за настаняване, сгради за общественообслужващи дейности, спортни и рекреационни обекти и съоръжения, курортни паркове и други озеленени площи за широко обществено ползване, обекти на транспорта и движението, обекти и съоръжения за стопанско и инфраструктурно обслужване;

- устройствена зона 3/Жм – Жилищна устройствена зона с преобладаващо застрояване с малка височина. Състои се предимно от жилищни сгради, като се допуска изграждане на административни и делови сгради, хотели, научни и учебни заведения, обекти на социалната инфраструктура, културата, търговията, услугите, подземни и етажни паркинги и гаражи, търговско-складови и безвредни производства, обекти на инженерната инфраструктура и други.
Проектът за изменение на ПУП е разрешен да бъде изработен със Заповед № 2219/09.07.2025 год. на Зам.-кмет „СИРР“.
С проекта за изменение на ПУП при съобразяване с геометричното решение по КТП на проекта и предвид подробно описаните по-горе констатации, е предвидено следното:

1.
изменение на ПУП-ПР за част от кв.5 по плана на кв. Сарафово, гр. Бургас, с което се урегулира нов УПИ XII-1421 с отреждане „за техническа инфраструктура“ в кв.5, с регулационни линии проведени изцяло по имотните граници на ПИ 07079.820.1421. Изменя се и североизточната регулационна линия на квартала по общата граница на ПИ 07079.820.1421 и ПИ 07079.820.914, като в границите на ПИ с идентификатор 07079.820.914, в участъка извън обхвата на обръщалото, се обособява нов УПИ XIII-1652 с отреждане „за техническа инфраструктура“;

2.
изменение на ПУП-ПУР за обслужваща улица "Ангел Димитров" от о.т.208е-о.т.208б-о.т.208а-о.т.209-о.т.210 до участъка северно от кв.74 по плана на кв. Сарафово, одобрен с Решение № 29-34/18.12.2009 год. на Общински съвет Бургас, с което крайната уличнорегулационна линия се провежда по общата имотна граница на ПИ с идентификатори 07079.820.1118 и 07079.820.1117 – общинска публична собственост, урбанизирана територия; за друг поземлен имот за движение и транспорт, с което габарита на улицата се разширява и се ситуират 44 бр. места за перпендикулярно крайулично паркиране. 

3.
ПУП-ПР за ПИ с идентификатор 07079.820.1118, с който в границите на ПИ се обособява ново кръстовище за вход-изход, което се привързва към съществуваща улично-регулационна мрежа на квартала при о.т.210, с което се създават нови о.т.210а, о.т.210б и о.т.210в. За територията от ПИ 07079.820.1118 извън обхвата на новопроектираната улична регулация, се обособяват нов УПИ XIV-1651 с отреждане „за техническа инфраструктура“, в границите на кв.5, обособява се нов УПИ I-1650 с отреждане „за техническа инфраструктура“ в нов кв.5а, и се отделя имот за разполагане на автобусна спирка, предвиден да бъде част от уличната регулация на обръщалото с о.т.208б-о.т.208в-о.т.208г-о.т.208д-о.т.208е.
Към ПУП е изготвен и Комуникационно-транспортен план (КТП), който е съгласуван с ОПУ Бургас с писмо изх.№ 08-00-360/25.03.2025 год. и  схема за организация на движението, съгласувана със сектор Пътна полиция към ОД МВР Бургас със становище изх.№ 769000-1827/23.01.2025 год. 

Тъй като ПИ с идентификатор 07079.820.1118 е общинска частна собственост, земеделска територия, с НТП: друг вид поземлен имот без определено стопанско предназначение, е необходимо Общински съвет Бургас да даде предварително съгласие по реда на чл.29 от ЗОЗЗ.

Проектът за ПУП е разгледан на заседание на ОЕСУТ, проведено на 06.08.2025 год. и с решение обективирано в Протокол № 15/06.08.2025 год. по т.6 от дневния ред, е приет.

ПУП е обявен на заинтересуваните собственици по реда на чл.128, ал.1 от ЗУТ, чрез обнародване на съобщение в Държавен вестник бр.59/22.07.2025 год. Видно от Акт за приключило обявяване от 22.08.2025 год. в законоустановения срок не са постъпили възражения.
Представено е становище с изх.№ ПД-2262/1/16.07.2025 год. на РИОСВ-Бургас, в което е указано, че за проекта не е необходимо провеждане на процедура по реда на глава втора от Наредбата за ОС.

Издадени са удостоверение за приемане на проект за изменение на КККР № 25-253264-18.08.2025 год. на СГКК - гр. Бургас и проект за изменение на КККР с проектни идентификатори.

  Предвид гореизложеното и на основание чл.21, ал.1, т.11 от ЗМСМА и чл.129, ал.1 от ЗУТ, във връзка с чл.134, ал.1, т.2 от ЗУТ и като взех предвид становище с изх. № ПД-2262/1/16.07.2025 год. на РИОСВ-Бургас, удостоверение № 25-253264-18.08.2025 на СГКК - гр. Бургас, и решение на ОЕСУТ, изразено с Протокол № 15/06.08.2025 год. по т.6 от дневния ред на ОЕСУТ и акт за приключило обявяване от 22.08.2025 год. за ПУП, предлагам Общински съвет Бургас да вземе следното:
Р Е Ш Е Н И Е:

1.
Дава предварително съгласие на основание чл. 29, ал. 1 от ЗОЗЗ за изработване на проект за изменение на ПУП-ПР за кв.5 по плана на кв. Сарафово, гр. Бургас в обхвата на ПИ с ид. 07079.820.1421 и част от ПИ с ид. 07079.820.914, изменение на ПУП-ПУР за обслужваща улица "Ангел Димитров" от о.т.208е-о.т.208б-о.т.208а-о.т.209-о.т.210 до участъка северно от кв.74 по плана на кв. Сарафово /бивша м-ст "Манастирското" по недействаща КВС на землището на кв. Сарафово/ и ПУП-ПР за ПИ с ид. 07079.820.1118, засягащи ПИ с идентификатор 07079.820.1118 - общинска частна собственост, земеделска територия, с НТП: друг вид поземлен имот без определено стопанско предназначение.
Предварителното съгласие е валидно за срок от 5 години.
2.
Одобрява проект за изменение на ПУП-ПР за кв.5 по плана на кв. Сарафово, гр. Бургас в обхвата на ПИ с ид. 07079.820.1421 и част от ПИ с ид. 07079.820.914, изменение на ПУП-ПУР за обслужваща улица "Ангел Димитров" от о.т.208е-о.т.208б-о.т.208а-о.т.209-о.т.210 до участъка северно от кв.74 по плана на кв. Сарафово /бивша м-ст "Манастирското" по недействаща КВС на землището на кв. Сарафово/ и ПУП-ПР за ПИ с ид. 07079.820.1118, съгласно приложения проект. 
 Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.


 Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.
Приложения: Заповед № 2219/09.07.2025 год. на зам.-кмет „СИРР“; проект за ПУП; КТП към част: Пътна; Протокол № 15/06.08.2025 год. по т.6 от дневния ред на ОЕСУТ; обявление по реда на чл.128 от ЗУТ; Акт за приключило обявяване от 22.08.2025 год.; удостоверение за приемане на проект за изменение на КККР № 25-253264-18.08.2025 год. на СГКК - гр.Бургас и проект за изменение на КККР; становище с изх.№ ПД-2262/1/16.07.2025 год. на РИОСВ-Бургас; становище рег.№ 769000-21862/31.08.2022г. на сектор „Пътна полиция“ при Областна дирекция на МВР – Бургас, писмо изх.№ 08-00-360/25.03.2025 год. на ОПУ Бургас
ДИМИТЪР  НИКОЛОВ
Кмет на Община Бургас 

на територията“









